පොලිසි යන්න අවශ්‍ය නෑ”‍ යනුවෙන් බලපෑම් කර රුපියල් පනස් දහසක මුදලක් මුලින්ම ලබාදී ඇති අතර පසුව අවමංගල්‍ය කටයුතු ඉටු කිරීම සඳහා තවත් 50,000ක මුදල් ලබා දී ඇති බව විමර්ශනවලින් අනාවරණය වී ඇතැයිද නියෝජ්‍ය සොලිස්ටර් ජනරාල්වරයා අධිකරණයේදී සඳහන් කළා.ඒ අනුව මෙම සිද්ධිය යටපත් කිරීමට ක්‍රියාකර ඇති ආකාරය මනාව පැහැදිලි වන බවයි ඔහු පෙන්වා දී ඇත්තේ.වතුකරයේ ජීවත්වන දිළිඳු දරුවන් කොළඹ ප්‍රභූ පවුල් වල දරුවන් බලා ගැනීම සඳහා රැගෙන ඒමේ වහල් සේවා ජාවාරම් ජාලයක් ක්‍රියාත්මක වන බව පෙන්වා දුන් රජයේ නියෝජ්‍ය සොලිස්ටර් ජනරාල් දිලීප පිරිස් එහි සාමාජිකයෙකු වශයෙන් සැකකාර තැරැව්කරු කටයුතු කරන බව අවධාරණය කළා.මෙම නිවසේ මෙහෙකාර සේවයේ යෙදී සිටි තවත් බාලවයස්කාර දරුවන් නව දෙනෙකු සම්බන්ධයෙන් විමර්ශන ආරම්භ කර ඇති බවයි මෙහිදී හෙළි වුනේ.ඒ අතරින් දෙදෙනෙකු මෙම නඩුවේ 4 වන සැකකරු වන රිෂාඩ් බදියුදීන් ගේ බිරිඳගේ සහෝදරයා වන සියාබ්දීන් ඉස්මත් නැමැත්තා විසින් ලිංගික අතවරයන්ට ලක් කර ඇති බවත් ඒ අතරෙන් එක් දැරියක් දෙවතාවක් ඔහු විසින් දූෂණය කර ඇති බවටත් කරුණු අනාවරණය වී ඇති බව, නියෝජ්‍ය සොලිසිටර් ජනරාල්වරයා සඳහන් කළා.රිෂාඩ් බදියුදීන්ගේ නිවසේ සීසීටීවී කැමරා අටක් ක්‍රියාත්මක වුවද මෙම මරණය සිදු වූ දින පෙරවරු 6.30 න් පසුව ඉන් කැමරා හයක් අක්‍රියව තිබූ බව පෙන්වා දුන් නියෝජ්‍ය සොලිසිටර් ජෙනරාල්වරයා මෙයද බරපතල සැකයකට තුඩුදී ඇති හෙයින් ඒ පිළිබඳව ද විමර්ශන සිදුකරන බවයි දන්වා සිටියේ.මෙම දැරිය මුහුණ දුන් ඛේදවාචකයට අදාළ නිවසේ ගෘහ මූලිකයා වන පාර්ලිමේන්තු මන්ත්‍රී රිෂාද් බදියුදීන් ද සෘජුවම වගකිව යුතු බව සඳහන් කළ නියෝජ්‍ය සොලිසිටර් ජෙනරාල්වරයා ඔහූ සැකකරුවකු වශයෙන් ඉදිරියේදී අධිකරණයට ඉදිරිපත් කරන බවත් අවධාරණය කළා.මෙම නඩුවේ විත්තිය වෙනුවෙන් පෙනී සිටී අනිල් සිල්වා, අනුජ ප්‍රේමරත්න සහ ගසාලි හුසේන් යන ජනාධිපති නීතිඥවරුන් අධිකරණය හමුවේ කරුණු දක්වමින් මෙම සැකකරුවන් රිමාන්ඩ් භාරයට පත් කිරීම සඳහා ප්‍රමාණවත් කරුණු අධිකරණය හමුවට ඉදිරිපත් වී නැතැයි ප්‍රකාශ කළා.කෙසේ වෙතත්, එම ඇප ඉල්ලීම ප්‍රතික්ෂේප කිරීමටයි අධිකරණය කටයුතු කළේ.